സാന്തെലാസ്മ

സാധാരണയായി കൺപോളകളിലോ അതിന്റെ ചുറ്റുപാടിലോ ഉള്ള ത്വക്കിന് താഴെയുള്ള കൊളസ്‌ട്രോളിന്റെ മഞ്ഞകലർന്ന നിക്ഷേപമാണ് സാന്തെലാസ്മ.  അവ വേദനയില്ലാത്തതും ത്വക്കിന് ഹാനികരമല്ലാത്തതുമാണ്. ഇവ നീക്കം ചെയ്യാവുന്നതാണ്.  സാന്തെലാസ്മ നിക്ഷേപങ്ങളും രക്തത്തിലെ കുറഞ്ഞ സാന്ദ്രതയുള്ള ലിപ്പോപ്രോട്ടീൻ അളവും അതെറോസ്ലീറോസിസിന്റെ ഉയർന്ന സാധ്യതയും തമ്മിലുള്ള ബന്ധത്തിന് ധാരാളം തെളിവുകൾ ഉണ്ട്.  

വലുതും നോഡുലറും ആകുമ്പോൾ ഒരു സാന്തലാസ്മയെ സാന്തോമ എന്ന് വിളിക്കാറുണ്ട്.  അതേപോലെ സാന്തേലാസ്മയെ പലപ്പോഴും സാന്തോമയുടെ ഒരു ഉപവിഭാഗമായും തരംതിരിക്കാറുണ്ട്. 

 രോഗനിർണയം 
സാന്തെലാസ്മയെ സാധാരണ നേത്ര പരിശോധനയിലൂടെ ക്ലിനിക്കലി തിരിച്ചറിയാൻ കഴിയും, എന്നിരുന്നാലും ചില സന്ദർഭങ്ങളിൽ പ്രത്യേകിച്ച് നെക്രോബയോട്ടിക് സാന്തോഗ്രാനുലോമ, സിറിംഗോമ, പാൽപെബ്രൽ സാർകോയിഡോസിസ്, സെബാസിയസ് ഹൈപ്പർപ്ലാസിയ, എർഹൈം പ്രോട്ടീൻ രോഗം ( Urbach-Wiethe disease ), മുതിർന്നവർക്കുള്ള ആസ്ത്മ, പെരിഒക്യുലാർ സാന്തോഗ്രാനുലോമ (AAPOX) എന്നിവ പോലെയുള്ള മറ്റ് അവസ്ഥകളിൽ നിന്ന് വേർതിരിച്ചറിയേണ്ടതായി വന്നേക്കാം (ഡിഫറൻഷ്യൽ ഡയഗ്നോസിസ്).  മറ്റ് സമാന അവസ്ഥകളിൽ നിന്ന് വേർതിരിച്ചറിയുന്നതിന് സന്തലാസ്മ ശസ്‌ത്രക്രിയയിലൂടെ നീക്കം ചെയ്ത് പാത്തോളജിസ്റ്റിന്റെ സൂക്ഷ്മപരിശോധന (ഹിസ്റ്റോപാത്തോളജി നിർണ്ണയിക്കുന്നതിനുള്ള ബയോപ്‌സി) നടത്തേണ്ടതായി വരാം.  സാന്തലാസ്മ പാൽപെബ്രയുടെ യുടെ സാധാരണ ക്ലിനിക്കൽ ഇംപ്രഷൻ മുകളിലെ കണ്പോളകളുടെ മധ്യഭാഗത്ത് സമമിതിയിൽ വിതരണം ചെയ്യപ്പെടുന്ന മൃദുവായ, മഞ്ഞകലർന്ന പാപ്പൂളുകൾ, പ്ലേക്കുകൾ അല്ലെങ്കിൽ നോഡ്യൂളുകൾ എന്നിവയാണ്; ചിലപ്പോൾ താഴത്തെ കണ്പോളകളെയും ഇത് ബാധിക്കുന്നു. 

 ചികിത്സ 
ട്രൈക്ലോറോഅസെറ്റിക് ആസിഡ് പീൽ, സർജറി, ലേസർ അല്ലെങ്കിൽ ക്രയോതെറാപ്പി എന്നിവ ഉപയോഗിച്ച് സാന്തെലാസ്മാറ്റ നീക്കം ചെയ്യാം. നീക്കം ചെയ്യുന്നത് മൂലം അപൂർവ്വമായി, പാടുകളും പിഗ്മെന്റ് മാറ്റങ്ങളും ഉണ്ടാക്കാം.

 രോഗനിദാനം 
ശസ്ത്രക്രിയയിലൂടെ നീക്കം ചെയ്താലും വീണ്ടും വരുന്നത് സാധാരണമാണ്: സാന്തലാസ്മ പാൽപെബ്ര (കൺപോളയിലുള്ളത്) ഉള്ളവരിൽ 40% രോഗികളിലും പ്രാഥമിക ശസ്ത്രക്രിയയ്ക്ക് ശേഷം രോഗം വീണ്ടും കാണപ്പെട്ടിട്ടുണ്ട്, ദ്വിതീയ എക്സിഷൻ ശസ്ത്രക്രിയ കഴിഞ്ഞ 60% പേരിലും വീണ്ടും വരാൻ സാധ്യതയുണ്ട്, അതുപോലെ നാല് കൺപോളകളും ഉൾപ്പെട്ടിട്ടുള്ളവരിൽ 80% ആളുകൾക്കും വീണ്ടും വരാൻ സാധ്യതയുണ്ട്. ശസ്ത്രക്രിയക്ക്ശേഷവും രോഗംവീണ്ടും വരുന്നതിന് ഒരു കാരണം വേണ്ടത്ര ആഴത്തിലല്ലാത്ത നീക്കം ചെയ്യലായിരിക്കാം. 

 എപ്പിഡെമിയോളജി 
സാധാരണ ജനങ്ങളിൽ അപൂർവമായ ഒരു രോഗമായ സാന്തെലാസ്മ പാശ്ചാത്യ വികസിത രാജ്യങ്ങളിൽ 0.56 മുതൽ 1.5% വരെ ആളുകളെ ബാധിക്കുന്നു. ആരംഭിക്കുന്ന പ്രായം 15 മുതൽ 75 വരെയാണ്, ജീവിതത്തിന്റെ 4 മുതൽ 5 വരെ ദശകങ്ങളിൽ രോഗ സാധ്യത ഏറ്റവും ഉയർന്നതാണ്. സ്ത്രീകളിൽ കൂടുതൽ വ്യാപനം ഉണ്ടെന്ന് പറയപ്പെടുന്നു, എന്നാൽ ഇത് സൗന്ദര്യ പ്രശ്നങ്ങളെക്കുറിച്ചുള്ള ഉയർന്ന അവബോധം മൂലമാകാനും സാധ്യതയുണ്ട്. 

 പദോൽപ്പത്തി 
ഈ വാക്ക് "മഞ്ഞ" എന്ന അർഥം വരുന്ന ഗ്രീക്ക് വാക്ക് സാന്തോസ് (ξανθός) മടക്ക് എന്ന അർഥം വരുന്ന എലാസ്മ (έλασμα), എന്നിവയിൽ നിന്നാണ് ഉരുത്തിരിഞ്ഞത്. സാന്തലാസ്മാറ്റ ആണ് ബഹുവചനം.

 ഇതും കാണുക 

 സാന്തോമ, ടെൻഡോണുകൾക്ക് ചുറ്റുമുള്ള കൊളസ്ട്രോളിന്റെ സമാനമായ ശേഖരം
 ഹൈപ്പർലിപ്പോപ്രോട്ടിനെമിയ ഉപവിഭാഗങ്ങളുമായി ബന്ധപ്പെട്ട സാന്തോമ വേരിയന്റുകളുടെ പട്ടിക

 അവലംബം 

 പുറം കണ്ണികൾ 

വർഗ്ഗം:കൺപോള, ലാക്രിമൽ സിസ്റ്റം, ഓർബിറ്റ് എന്നിവയെ ബാധിക്കുന്ന അസുഖങ്ങൾ